stanford-oval/wikipedia huggingface dataset:
Reijo Heikkinen
Teoksia

Heikkinen on julkaissut viitisenkymmentä kirjaa, jotka käsittelevät muun muassa poliittista, kasvatus-, talous- ja ympäristöhistoriaa. Lisäksi hän on julkaissut tuhatkunta muuta julkaisua sekä tehnyt radio-ohjelmaa.
Korpitohtorin jalanjäljillä: Elias Lönnrot Kajaanin piirin ja linnan lääkärinä, 1985
Naapuriystävyyden vuosikymmenet: Suomi-Neuvostoliitto-seuran vaiheita Kainuussa 1944–1985, 1985
Tarinoita tervamailta: Kajaanin ja sen lähiseutujen kotiseutulukemisto, 1989
Kasvatusta ja koulutusta korven kaupungissa: Kajaanin opettajankoulutuslaitos 90 vuotta, 1990
Vuolaan virran vaiheita: Kajaaninjoen ja sen rantamien elämää, 1991
Kulttuurikohteita Kajaanin keskustassa: virikeaineistoa kulttuurikävelyretkelle, 1992
Sorkkaherroja ja pikkuväkeä: tarinaperinnettä Kainuun mailta, 1992
Kun kansakoulu tuli Kajaaniin: Kajaanin kansakoulu 120 vuotta, 1993
Paltaniemi, Kainuun kulttuurin kehto: retki Paltaniemelle, 1993
Kasvatus- ja kouluhistorian tiedonlähteitä, 1994
Kannunvalantaa koulutuksesta: puheenvuoroja Kajaanin seminaarista ja Kajaanin opettajankoulutuslaitoksesta vuosien varrelta, 1995
Lääkärinä Kainuussa: Kainuun lääkäritoimen vaiheita vuosisatojen saatossa: Kainuun lääkäriyhdistyksen 50-vuotisjuhlajulkaisu, 1995
Kasvatus ja koulutus Kainuussa: Kainuun koulutusjärjestelmän kehitys syyskuuhun 1945 mennessä, väitöskirja, 1995
Kasvatuksen ja koulutuksen vainioilta, Lauri Oikarisen kanssa, 1996
Sähkön vuosikymmenet Kainuussa. 1997
Kulttuurin vainioilta ja korpisoilta: kirjoituksia Kajaanin ja Kainuun kulttuurihistoriasta, 1998
Kainuun linjoilla 100 vuotta: Kajaanin puhelinosuuskunta ja sen edeltäjät 1898–1998, 1998
Kainuu: elämyksiä, historiaa, nykyisyyttä, 1999
Sairaalalaitoksen vaiheita Kainuussa: Kajaanin leprasairaalasta Kainuun sairaanhoito- ja erityishuoltopiirin kuntayhtymään, 2000
Koulutusta ja kulttuuria Kajaanin kampuksella: sata vuotta opettajankoulutusta Kajaanissa, 2000
Elias Lönnrotin asuinpaikat Kajaanissa 1833–1854, 2001
Ärjä: Oulujärven helmi, 2002
Aavoja ja vaaroja: Eino Leino ja kotiseutu, 2003
Paltaniemi: myyttistä menneisyyttä ja kulttuurikuvia, 2003
Kasvatus eri kulttuureissa, 2003
Kajaanin linna: västinki vuosisatojen virrassa, 2004
Mainio Manamansalo, 2004
Vuosisata Kajaania, 2005
Koulutuksella konkariksi: Kajaanin ammatillisen aikuiskoulutuksen vaiheita Kajaanin ammatillisesta kurssikeskuksesta Edukaihin, 2006
Kajaani Castle, 2006
Avara Oulujärvi: elämää Oulujärvellä ja sen rantamilla, 2007
Yhteistoimin kaikin voimin: sata vuotta osuuskassa- ja osuuspankkitoimintaa Sotkamossa, 2008
Laanaojan laitamilta Linnanmaan liepeille: Oulun normaalikoulun 50-vuotishistoria, 2010
Suuntana Sotkamo, 2011
Kainuun puolesta: Kainuun maakuntaliiton, Kainuun seutukaavaliiton, Kainuun liiton ja Kainuun maakunta -kuntayhtymän 60-vuotishistoria, 2012
Kyläkassasta Kainuun kehittäjäksi: Kainuun Osuuspankki 100 vuotta, 2015
Opin poluilla oppineita, 2020
Aiheesta muualla

Reijo Heikkisen kotisivut (Viitattu 17.1.2016)
Friedrich Ernst Dorn

| Friedrich Ernest Dorn |
| --- | --- |

Henkilötiedot
Syntynyt: 27. heinäkuuta 1848 Guttstadt (Dobre Miasto), Preussi
Kuollut: 16. joulukuuta 1916 Halle, Saksa
Kansalaisuus:   Saksa
Koulutus ja ura
Tutkinnot:  Königsbergin Albertus-yliopisto
Instituutti:  Hallen yliopisto
Tutkimusalue:  Fysiikka
Tunnetut työt:  radonin löytäminen. Tunnetaan ”ydinfysiikan isänä”
Friedrich Ernst Dorn (27. heinäkuuta 1848 Guttstadt (Dobre Miasto), Preussi – 16. joulukuuta 1916 Halle, Saksa oli saksalainen fyysikko, joka ensimmäisenä havaitsi, että radiumista lähtee radioaktiivista kaasua, joka myöhemmin sai nimen radon.
Elämäkerta

Dorn kävi lukion Königsbergissä 1857–1865 ja opiskeli matematiikkaa, luonnontieteitä, filosofiaa ja ranskaa Königsbergin Albertus-yliopistossa 1865–1869. Dorn läpäisi opettajantutkinnon vuonna 1869 ja hänestä tuli vanhassa lukiossaan ja Berliinissä suoritetun koevuoden jälkeen apuopettaja Berliinissä samalla kun hän väitteli Königsbergissä matematiikasta 1871.
Dorn sai 1973 vakinaisen viran Greifswaldin yliopistossa matematiikan ja fysiikan opettajana, samana vuonna hänestä tuli apulaisprofessori Breslaun yliopistoon ja vuonna 1881 vakituinen professori Darmstadtin teknilliseen korkeakouluun. Vuonna 1885 Dorn sai teoreettisen fysiikan henkilökohtaisen apulaisprofessorin viran Anton Oberbeckin seuraajana Hallen yliopistossa, mutta koska Dorn oli jo aikaisemmin hoitanut varsinaisen professorin virkaa, hänestä käytettiin nimitystä professori. Vuonna 1895 Dornista tuli kokeellisen fysiikan professori ja Hallen yliopiston fysiikan laitoksen johtaja Hermann Kloblauchin seuraajana. Samana vuonna hänestä tuli myös Saksan tiedeakatemian jäsen.
Dornin tutkimusalana oli nestekiteiden lisäksi niihin aikoihin ajankohtaiset röntgensäteet ja radioaktiivisuus.
Vuonna 1900 Dorn julkaisi tekemiensä kokeiden perusteella artikkelin, jossa hän vahvisti Ernest Rutherfordin aikaisemmat tutkimustulokset ja laajensi niiden soveltuvuutta. Rutherford oli osoittanut, että toriumista lähtee ympäristöön radioaktiivista ainetta, ja nyt Dorn totesi, että saman­laista ainetta lähti myös radiumista. Myöhemmin Rutherford ja Soddy ositti, että toriumista ja radiumista lähti samaa ainetta, joka oli kaasu, ja että se oli uusi alkuaine.
Dorn kutsui radiumista lähtevää radioaktiivista ainetta yksinkertaisesti emanaatioksi, mutta vuonna 1904 Rutherford otti käyttöön tarkemman nimen radiumemanaatio. Myöhemmin William Ramsay ehdotti sille nimeä niton, joka johtuu loistavaa tarkoittavasta latinan sanasta nitens.  Vuonna 1923 sai nykyisen nimensä radon.
Marshall ja Marshall ovat tutkineet radonin löytöön liittyviä alkuperäisiä tutkimus­raportteja.  Heidän mukaansa radonin keksijänä tulisi pitää Rutherfordia, sillä hän oli ensimmäinen, joka havaitsi kaasua lähtevän mistään radio­aktiivisesta aineesta (ensin toriumista), ja lisäksi hän ensimmäisenä osoitti radonin olevan kaasu. Rutherford oli myös ensimmäinen, joka pystyi yhdistämään omat tutkimus­tuloksensa radonista muiden tekemiin tutkimuksiin, joissa mitattiin radonin atomimassa ja havaittiin sen spektri, ja hän selvitti sen paikan jaksollisessa järjestelmässä.
Kirjallisuutta

Jungnickel, Christa and Russell McCormmach.  Intellectual Mastery of Nature.  Theoretical Physics from Ohm to Einstein, Volume 1: The Torch of Mathematics, 1800 to 1870.  University of Chicago Press, 1990a.
Jungnickel, Christa and Russell McCormmach.   Intellectual Mastery of Nature.  Theoretical Physics from Ohm to Einstein, Volume 2: The Now Mighty Theoretical Physics, 1870 to 1925.   University of Chicago Press, 1990b.
Marshall, James L.: Ernest Rutherford, The "True Discoverer" of Radon. Bulletin for the History of Chemistry, 2003, 28. vsk, nro 2, s. 76 – 83.  Artikkelin verkkoversio.
Weeks, Mary Elvira: The Discovery of the Elements. XIX. The Radioactive Elements. Journal of Chemical Education, 1933, s. 79 – 90.
Wigand, A.: Ernst Dorn. Phys. Zeitschrift, 1916, 17. vsk, s. 299.
Purjehdus kesäolympialaisissa 2004

Vuoden 2004 kesäolympialaisten purjehdus järjestettiin Kreikassa Ateenan Agios Kosmasin purjehduskeskuksessa. Laji oli tuolloin mukana 23:tta kertaa. Sekä miehet että naiset kilpailivat neljässä luokassa, ja lisäksi ohjelmassa oli kolme avointa luokkaa.
Mitalistit > Miehet

| Luokka: | Kultaa: | Hopeaa: | Pronssia: |
| --- | --- | --- | --- |
| Mistral |  Israel   Gal Fridman |  Kreikka   Nikólaos Kaklamanákis |  Iso-Britannia   Nick Dempsey |
| Finnjolla |  Iso-Britannia   Ben Ainsley |  Espanja   Rafael Trujillo |  Puola   Mateusz Kusznierewicz |
| 470 |  Yhdysvallat   Paul Foerster   Kevin Burnham |  Iso-Britannia   Nick Rogers   Joe Glanfield |  Japani   Kazuto Seki   Kenjiro Todoroki |
| Star |  Brasilia   Marcelo Ferreira   Torben Grael |  Kanada   Ross MacDonald   Mike Wolfs |  Ranska   Pascal Rambeau   Xavier Rohart |
Mitalistit > Naiset

| Luokka: | Kultaa: | Hopeaa: | Pronssia: |
| --- | --- | --- | --- |
| Mistral |  Ranska   Faustine Merret |  Kiina   Yin Jian |  Italia   Alessandra Sensini |
| E-jolla |  Norja   Siren Sundby |  Tšekki   Lenka Šmídová |  Tanska   Signe Livberg |
| 470 |  Uusi-Seelanti   Sofia Bekatorou   Aimilia Tsoulfa |  Espanja   Natalia Vía-Dufresne   Sandra Azón |  Australia   Therese Torgersson   Vendela Zachrisson |
| Yngling |  Iso-Britannia   Shirley Robertson   Sarah Webb   Sarah Ayton |  Ukraina   Ruslana Taran   Hanna Kalinina   Svitlana Matevuševa |  Tanska   Dorte Jensen   Helle Jespersen   Christina Otzen |
Mitalistit > Avoimet luokat

| Luokka: | Kultaa: | Hopeaa: | Pronssia: |
| --- | --- | --- | --- |
| Laser |  Brasilia   Robert Scheidt |  Itävalta   Andreas Geritzer |  Slovenia   Vasilij Žbogar |
| 49er |  Espanja   Iker Martinez   Xabier Fernández |  Ukraina   Rodion Luka   Heorhi Leontšuk |  Iso-Britannia   Chris Draper   Simon Hiscocks |
| Tornado |  Itävalta   Roman Hagara   Hans-Peter Steinacher |  Yhdysvallat   John Lovell   Charlie Ogletree |  Argentiina   Santiago Lange   Carlos Epínola |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Iso-Britannia | 2 | 1 | 2 | 5 |
| 2 |  Brasilia | 2 | 0 | 0 | 2 |
| 3 |  Espanja | 1 | 2 | 0 | 3 |
| 4 |  Itävalta | 1 | 1 | 0 | 2 |
| 4 |  Kreikka | 1 | 1 | 0 | 2 |
| 4 |  Yhdysvallat | 1 | 1 | 0 | 2 |
| 7 |  Ranska | 1 | 0 | 1 | 2 |
| 8 |  Israel | 1 | 0 | 0 | 1 |
| 8 |  Norja | 1 | 0 | 0 | 1 |
| 10 |  Ukraina | 0 | 2 | 0 | 2 |
| 11 |  Kanada | 0 | 1 | 0 | 1 |
| 11 |  Kiina | 0 | 1 | 0 | 1 |
| 11 |  Tšekki | 0 | 1 | 0 | 1 |
| 14 |  Tanska | 0 | 0 | 2 | 2 |
| 15 |  Argentiina | 0 | 0 | 1 | 1 |
| 15 |  Italia | 0 | 0 | 1 | 1 |
| 15 |  Japani | 0 | 0 | 1 | 1 |
| 15 |  Puola | 0 | 0 | 1 | 1 |
| 15 |  Slovenia | 0 | 0 | 1 | 1 |
| 15 |  Ruotsi | 0 | 0 | 1 | 1 |
Purjehdus olympialaisissa
1896 •
1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024


Nykyiset olympialuokat (2024)


470 • 49er • ILCA 6 • ILCA 7 • Nacra 17 • purjelauta  (IQFoil) • leijalauta (Formula Kite)


Entisiä olympialuokkia


5.5m • 6mR • 6.5m • 7mR • 8mR • 8.5m • 9mR • 10mR • 12mR • 12′ kevytvene • 12 m2 Sharpie • 15mR • 18′ kevytvene • E-jolla • Elliott 6m • Finnjolla • Firefly • Flying Dutchman • Louhi • O-jolla • Ranskan kansallinen monotyyppi • Saaristoristeilijä • Snowbird • Soling • Star • Swallow • Tempest • Ton class (1⁄2 Ton, 1⁄2–1 Ton, 1–2 Ton, 2–3 Ton, 3–10 Ton, 10–20 Ton, Open) • Tornado • Yngling
purjelauta: Division II • Lechner A-390 • Mistral • RS:X • Windglider
2004 kesäolympialaisten kilpailutapahtumat
Ammunta
|
Baseball
|
Jalkapallo
|
Jousiammunta
|
Judo
|
Koripallo
|
Käsipallo
|
Lentopallo
|
Maahockey
|
Melonta
|
Miekkailu
|
Nykyaikainen viisiottelu
|
Nyrkkeily
|
Paini
|
Painonnosto
|
Purjehdus
|
Pyöräily
|
Pöytätennis
|
Ratsastus
|
Softball
|
Soutu
|
Sulkapallo
|
Taitouinti
|
Taekwondo
|
Tennis
|
Triathlon
|
Uimahypyt
|
Uinti
|
Vesipallo
|
Voimistelu
|
Yleisurheilu
George David Coulon

George David Coulon (14. marraskuuta 1822 Seloncourt, Ranska – 1904) oli ranskalaissyntyinen taidemaalari.
Kun George oli kymmenenvuotias, hän muutti perheensä kanssa New Orleansiin Yhdysvaltoihin. Hänen isänsä Georges-Louis Coulon halusi alun perin pojastaan apulaisen kellosepän pajalleen.
George opiskeli New Orleansissa sekä Pariisissa. Hän työskenteli New Orleansissa taiteilijana ja opettajana yli 50 vuotta. George oli myös perustamassa Southern Art Unionia (suom. "Eteläinen taideyksikkö") sekä Artists Association of New Orleansia (suom. "New Orleanssin taiteilijoiden yhdistys").
George meni naimisiin Marie-Paoline Casberguen kanssa. He saivat kaksi lasta; Mary Elizabeth Emma Coulonin sekä George Joseph Amede Coulonin.
Gad

Francisco de Zurbaránin maalaus Gadista.
Gad (hepr. ‏גָּד‎, ’onni’, vuoden 1938 raamatunsuomennoksessa Gaad) oli Ensimmäisen Mooseksen kirjan mukaan ensimmäinen Jaakobin ja Silpan kahdesta pojasta ja israelilaisten gadilaisten heimon perustaja. Gadin poikien nimet olivat Raamatun mukaan Sifjon, Haggi, Suni, Esbon, Eri, Arodi ja Areli.
Francesco Durante

Francesco Durante
Francesco Durante (31. maaliskuuta 1684 Frattamaggiore – 13. elokuuta 1755 Napoli) oli italialainen säveltäjä ja musiikkipedagogi.
Durante opiskeli Roomassa ja todennäköisesti Napolissa. Vuodesta 1710 hän opetti Sant'Onofrion konservatoriossa. Hän työskenteli musiikkijohtajana Conservatorio dei Poveri di Gesù Cristossa (1728–1739) ja vuodesta 1742 opettajana Conservatorio di Santa Maria di Loretossa. Vuonna 1745 Durante seurasi Leonardo Leoa Sant'Onofrion konservatorion pääopettajana. Hänen johdollaan opiskelivat muiden muassa Niccolò Jommelli, Niccolò Piccinni, Giovanni Battista Pergolesi, Giovanni Paisiello, Tommaso Traetta ja Leonardo Vinci.
Duranten sävellyksiin kuuluu motetteja, messuja, oratorioita, musiikillinen versio Valitusvirsistä, cembalokappaleita ja jousisoitinmusiikkia.
Aiheesta muualla

IMSLP: nuotteja
Robert Bennett

Robert Bennett on seuraavien henkilöiden nimi:
Robert Bennett, yhdysvaltalainen republikaanipoliitikko
Robert Earl Bennett, yhdysvaltalainen uinnin olympiamitalisti
Robert Bennett, yhdysvaltalainen moukarinheiton olympiamitalisti
Robert Russell Bennett, yhdysvaltalainen säveltäjä ja sovittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robert Bennett”, voi hakea sivunnimihaulla, laajalla sivunnimihaulla tai tekstihaulla.
Fetofetaalinen transfuusio-oireyhtymä

Fetofetaalisesta transfuusio-oireyhtymästä kärsineet kaksoset. Sekä saaja että luovuttaja selvisivät elossa.
Fetofetaalinen transfuusio-oireyhtymä.
Fetoskopia ja yhdyssuonten laserablaatio.
Fetofetaalinen transfuusio-oireyhtymä (FFTO) eli TTTS (Twin-to-Twin Transfusion Syndrome) on monokoriaalisissa monikkoraskauksissa esiintyvä verenkiertohäiriö sikiöiden välillä. Monokoriaalisessa raskaudessa, jossa lapset ovat aina identtisiä sisaruksia, sikiöillä on yhteinen suonikalvo ja istukka. Oireyhtymä aiheutuu jaettuun istukkaan kasvavista yhdysverisuonista sisarusten verenkiertojen välille. Hoitamattomana oireyhtymä on sikiöille erittäin vaarallinen ja vakava TTTS johtaa kuolemaan 60–100 % todennäköisyydellä .
Taudinkuva

Monokoriaaliset sisarukset jakavat yhteisen istukan ravinteiden ja hapen hankintaa varten. Vaikka kukin sikiöistä käyttää omaa osaansa istukasta, voivat sikiöiden verenkierrot yhdistyä istukkaan kasvavien yhdyssuonten (anastamoosien) kautta. Riippuen yhdyssuonten määrästä, tyypistä ja suunnasta, yhdistynyt verenkierto voi johtaa 
epäsuhtaiseen veren virtaukseen sikiöstä (luovuttaja) toiseen (saaja).
Verensiirto aiheuttaa luovuttajasikiölle veritilavuuden pienentymisen, joka johtaa sikiön kehityksen hidastumiseen tai pysähtymiseen sekä lopulta hapenpuutteesta johtuviin vaurioihin. Lisäksi sikiön virtsantuotanto vähentyy tai pysähtyy, mikä johtaa lapsiveden vähenemiseen (oligohydramnios). Lapsivesi loppuu lopulta kokonaan, jolloin luovuttaja on tiiviisti mahdolliseen omaan vesipussiinsa kääriytyneenä (stuck twin).
Saajasikiön veritilavuus kasvaa, mikä johtaa sikiön sydämen rasittumiseen ja lopulta sydänvaurioihin. 
Saajan virtsantuotanto kasvaa ja lapsivesi lisääntyy (polyhydramnios).
Rash guard

Rash guard
Rash guard on useiden urheilulajien yhteydessä käytetty, synteettisistä materiaaleista valmistettu ja yleensä tiukka paita, jonka tarkoitus on suojata ihoa. Sen alkuperä on lainelautailussa, jossa ihonmyötäistä paitaa on käytetty suojaamaan hankaukselta lautaa ja märkäpukua vasten, sekä märkäpukua kevyempänä asusteena suojaamaan auringolta.
Käyttötarkoitukset > Ihon suojaaminen hiertymiltä ja haavoilta

Rash guardien alkuperäinen tarkoitus oli lainelautailijoiden ihon suojaaminen. Laudan päälle maaten uiminen tai pitkäaikainen märkäpuvun käyttö voivat hiertää ihon rikki, varsinkin jos iholle on jäänyt hiekkaa. Tulehdusvaaran lisäksi tämä on erityisen kivuliasta ja epämukavaa, kun ollaan kosketuksissa suolaisen meriveden kanssa.
Jääkiekossa, amerikkalaisessa jalkapallossa ja muissa lajeissa, joissa urheilijoiden varustukseen kuuluu erilaisia suojia, rash guard suojaa ihoa hankauksen aiheuttamilta hiertymiltä ja myös osin suojuksien kautta välittyvien iskujen aiheuttamilta haavoilta. Kamppailulajeissa rash guard tarjoaa suojaa esimerkiksi vastustajan kynsiä sekä ottelualustaa vasten tapahtuvaa hankausta vastaan.
Käyttötarkoitukset > Ihon suojaaminen auringolta

Erityisesti surffaajille ja purjehtijoille tarkoitettujen rash guardien materiaali on usein valittu myös suojaamaan ihoa auringossa palamiselta ja ultraviolettisäteilyltä.
Käyttötarkoitukset > Lämmönsääntely

Rash guard auttaa lämmönsääntelyssä liikuntasuorituksen aikana. Vesiurheilijat sekä jääkiekkoilijat ja muut kylmässä liikkujat käyttävät rash guardeja jotka on suunniteltu eristämään ruumiinlämpöä. Vastaavasti erityisesti kamppailulajeissa käytettävät rash guardit ovat teknistä kangasta, jolloin ne myös viilentävät ihoa siirtämällä kosteutta ulospäin.
Käyttötarkoitukset > Hygienia

Rash guardin tärkeimpiä tehtäviä on siirtää kosteutta pois iholta. Käyttömukavuuden lisäksi tämä ehkäisee ihotauteja.
Kamppailulajeissa rash guard myös estää vastustajan eritteiden, kuten hien, syljen ja veren pääsyä iholle ja suojaa suoraan iholta iholle tarttuvilta taudeilta.
Käyttötarkoitukset > Käyttömukavuus

Kaikki yllä mainitut seikat lisäävät sinällään käyttäjän mukavuutta. Lisäksi, toisin kuin esimerkiksi tavallinen puuvillainen t-paita, rash guard ei kastu läpimäräksi tai helposti siirry paikaltaan, tartu tai repeydy.
Lajit joissa rash guardeja käytetään

Lainelautailu
Purjehdus
Jääkiekko
Amerikkalainen jalkapallo
Pikajuoksu
Brasilialainen jujutsu
Lukkopaini
Vapaaottelu
Suosittuja valmistajia

Tunnettuja surffaukseen tarkoitettujen rash guardien valmistajia ovat mm. O'Neill ja Hyperflex. Kamppailulajeihin rash guardeja valmistavat muun muassa Hayabusa Fightwear, Koral ja Manto, sekä muihin lajeihin tarkoitettujen ohella Under Armour.
Robert Bennett (poliitikko)

Robert Bennett
Robert Foster ”Bob” Bennett (18. syyskuuta 1933 Salt Lake City, Utah – 4. toukokuuta 2016 Arlington, Virginia) oli yhdysvaltalainen republikaanipoliitikko. Hän edusti Utahia Yhdysvaltain senaatissa kolme kuusivuotiskautta, vuodesta 1993 vuoteen 2011. Häntä ennen myös hänen isänsä Wallace F. Bennett oli edustanut Utahia senaatissa, vuodesta 1951 vuoteen 1974. Ennen valintaansa senaattiin Robert Bennett työskenteli Franklin Quest -yrityksen toimitusjohtajana vuodesta 1984.
Robert Bauman

Robert Bauman
Robert Edmund Bauman (s. 4. huhtikuuta 1937 Bryn Mawr, Pennsylvania) on yhdysvaltalainen entinen republikaanisen puolueen poliitikko.
Bauman opiskeli kansainvälisiä suhteita ja oikeustiedettä Georgetownin yliopistossa. Hän sai juristinoikeudet vuonna 1964. Bauman oli edustajana republikaanien kansalliskonventeissa vuosina 1964, 1974, 1978 ja 1980. Vuosina 1971–1973 hän oli Marylandin osavaltion senaatin jäsenenä. Elokuussa 1973 Bauman valittiin Yhdysvaltain edustajainhuoneen jäseneksi William Oswald Millsin kuoltua. Hän istui edustajainhuoneessa tammikuuhun 1981 ja oli epäonnistuneesti jälleen ehdolla sen jäseneksi vuonna 1980. Kuukausi ennen häviötään Bauman oli saanut osakseen syytöksiä 16-vuotiaan pojan seksiin taivuttelusta. Hän haki tapahtuneen jälkeen apua alkoholismiin ja kertoi alkoholinkäytön johtaneen alentaneen estoja sekä johtaneen seksuaaliseen holtittomuuteen. Poliitikkona Bauman oli muun muassa katsonut homoseksuaalien olevan hoidon ja parannuksen tarpeessa.
Bauman oli vuoteen 1982 naimisissa opiskeluaikoinaan tapaamansa Carol Dawsonin kanssa. Pari sai neljä lasta ennen eroamistaan vuonna 1982. Vuonna 1986 ilmestyi Baumanin kirja The Gentleman from Maryland.
Rickleån

| Rickleån |
| --- | --- |

Maanosa:  Eurooppa
Maat:  Ruotsi
Läänit:  Västerbotten, Norrbotten,
Kunnat:  Robertsfors
Vesistöalue ja valuma-alueen tietoja
Päävesistöalue:  Rickleånin vesistö
Pinta-ala:  1 648,9 km²  
Järvisyys:  9 % 
Pääuoman pituus:  142 m 
Pääuoman osuudet:  Rickleån ← Risån ←Braxenån ←Högmyrbäcken
Joen uoman kohteita
Alkulähde:  Bygdeträsket, Skellefteå 
 :  64.3494°N, 20.5040°E
Laskupaikka:  Ricklefjärden, Robertsfors
 :  64.0822°N, 20.9428°E
Läpivirtausjärvet:  Bygdeträsket (d)
Mittaustietoja
Lähdekorkeus:  132 m  mpy.
Laskukorkeus:  0 m
Korkeusero:  132 m
Pituus:  47 km  
Kaltevuus:  2,81 m/km
Keskiylivirtaama:  65,3 m³/s (MHQ) 
Keskivirtaama:  16,9 m³/s (MQ) 
Keskialivirtaama:  5,16 m³/s (MNQ) 
Muuta
Muualla:  Wikimedia Commons
Rickleån on Ruotsissa Västerbottenin ja Norrbottenin lääneissä virtaava 47 kilometriä pitkä joki, joka muodostaa 142 kilometriä pitkän Rickleånin vesistön pääuoman alajuoksun. Joen valuma-alueen pinta-ala on 1 649 neliökilometriä ja se laskee Pohjanlahden Perämereen Bygdeån kylän lähellä Robertsforsissa. Vesistöä on muokattu jonkin verran vesivoiman tarpeisiin.
Vesivoima

Rickleånin pääuomassa on 5 vesivoimalaitosta: Bruksfors, Sågforsen, Fredriksfors, Älglund ja Bygdsiljum. Vesistön sivu-uomissa Tallånissa on vielä yksi voimala Forsliden. Voimaloiden yhteisteho on 10,0 megawattia ja niiden vuosituotanto on noin 47,2 gigawattituntia.
Käännös suomeksi
Formula One 05

| Formula One 05 |
| --- | --- |

 PlayStation 2 -version kansikuva.
Kehittäjä:  SCE Studio Liverpool
Julkaisija:  SCEE
Pelisarja:  Formula 1
Julkaistu:  EU 1. heinäkuuta 2005JP 22. syyskuuta 2005AUS 2005
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK    : 
Formula One 05 on SCE Studio Liverpoolin kehittämä ja SCEE:n julkaisema ajopeli. Peli julkaistiin vain PlayStation 2:lle, aluksi Euroopassa 1. heinäkuuta 2005 ja Australiassa myöhemmin samana vuonna.
Pelaaminen

Peli perustuu Formula 1 -kauteen 2005 ja sisältää F1 04 -pelistä tutun uramoodin, jossa pelaaja ohjaa omaa kuljettajaansa viiden vuoden ajan (jotka kaikki ovat samanlaisia kuin oikea F1 -kausi 2005). Peli tukee myös EyeToy -kameraa, jonka ansiosta voi laittaa oman naamansa kuljettajan naaman tilalle. Mutta toisin kuin F1 04:ssä, kuljettajan kypärää ei voi valita.
Pelaaja aloittaa testaamalla heikompien tallien kuten Minardin, Jordanin tai Red Bull Racingin ratissa. Hyvät esitykset kilpailuissa ja testeissä edesauttavat pelaajan nousua parempiin talleihin, kun heikot esitykset taas tietävät todennäköisimmin potkuja. Pelissä on myös kaksinkamppailuita tallin kakkoskuljettajaa (tai kolmoskuljettajaa, riippuen pelaajan tilanteesta), joissa molemmat kuljettajat ajavat viisi kierrosta, ja kummalla on nopeampi yhteisaika (yksi kierros tulee, kun ensimmäisen, toisen ja kolmannen sektorin nopeimmat ajat lasketaan yhteen) saa kilpakuljettajan paikan. Pelaajat voivat ensimmäistä kertaa katsoa uramoodissa voittamia palkintoja.
Kuten F1 04:ssä, historiallisia autoja saa saavuttamalla erilaisia tavoitteita, kuten voittamalla maailmanmestaruuden. Uramoodissa voi myös avata uusia kypäriä. Pelissä on piilotettuna myös erikoisrata (Detroitin katurata, mitä on käytetty Yhdysvaltojen itäisessä GP:ssä) jonka voi saada Time Attack -muodossa. Peli kehitettiin ennen uuden aika-ajojärjestelmän tuloa, joten siinä on vielä kauden alussa käytössä olleet aika-ajot. Pelissä oli myös verkkopelimahdollisuus. Formula One 05 ei toimi Pohjois-Amerikkalaisissa NTSC -konsoleissa. Pelin suomenkielisinä selostajina toimivat Oskari Saari ja Erkki Mustakari.
Ensimmäistä kertaa vuosiin suuri määrä faneja myönsi parannuksen edellisiin peleihin olleen suuri. Peli oli piristysruiske jota F1 -pelisarja oli kipeästi tarvinnut.[lähde? ]